**วจนพิธีกรรม สัปดาห์เลาดาโตซี**

เพลง แผ่นดินของเรา (สาธุการ หน้า 63)

(รับ) แผ่นดินของเรา เต็มไปด้วยความรักของพระเจ้า  
 แผ่นดินของเรา เต็มไปด้วยความรักของพระองค์

1. เดือนดาราทั่วเวหน ดลบันดาลสร้างสรรมา ด้วยฤทธานุภาพ  
 เดือนดาราใหญ่น้อย ที่ล่องลอยบนนภา ส่องแสงมาเพื่อเรา

2. มวลนกกาบนเวหา มวลแมกไม้ทั่วพนา ทรงสร้างมาพร้อมสิ้น  
 มวลมัจฉาทั่ววารี ล้วนมากมีเหลือคณา สรรสร้างมาเพื่อเรา

3. มวลมนุษย์ทั่วแดนไหน ล้วนสร้างไว้เหนือสิ่งใด มีจิตใจรู้ดีชั่ว  
 ทั้งสัตว์น้ำบกทั้งหลาย สรรสร้างไว้ช่วยบรรเทา เป็นประโยชน์ของเรา

4. ทั้งพระคุณอีกมากล้น ยังช่วยดลให้รู้งาม จิตใจทรามเปลี่ยนสิ้น  
 พระเยซูบุตรของพระ ประทานไว้เพื่อนำทาง สู่สวรรค์นิรันดร

**ประธาน**  เดชะพระนามพระบิดา และพระบุตร และพระจิต

ขอพระหรรษทานของพระเยซูคริสตเจ้า ความรักของพระบิดา

และความสนิทสัมพันธ์ของพระจิต สถิตกับท่านทั้งหลาย.

**พิธีกร** สมเด็จพระสันตะปาปาฟรังซิสได้มอบสมณสาสน์ **เลาตาโต ซี** (ขอสรรเสริญองค์พระผู้เป็นเจ้า )เกี่ยวกับการดูแลรักษาโลก บ้านที่เราอาศัยอยู่ ร่วมกัน เมื่อวันที่ 24 พฤษภาคม ค.ศ. 2015 (วันสมโภชพระจิตเจ้า) และ เมื่อวันที่ 3 มีนาคม 2020 พระองค์ทรงเชิญชวนคริสตชนทั่วโลก ให้ฉลองสัปดาห์ เลาดา**โตซี** โอกาส ครบ 5 ปีของสมณสาส์นฉบับนี้ ในวันที่ 16-24 พฤษภาคม 2020 เพื่อร่วมมือกันแก้วิกฤติการเปลี่ยนแปลงสภาพภูมิอากาศ ( Climate Change ) เราจึงมาชุมนุมกันในวันนี้

**ประธาน**  ให้เราภาวนา...... **บทภาวนาเพื่อโลกของเรา**

ข้าแต่พระเจ้าผู้ทรงสรรพนุภาพ

ผู้ทรงประทับอยู่ในจักรวาลทั้งมวล

และในสิ่งสร้างของพระองค์ แม้เล็กน้อยที่สุด

พระองค์ผู้ทรงโอบล้อมทุกสิ่งที่มีชีวิต

ด้วยความรักของพระองค์

โปรดประทานพลังแห่งความรักของพระองค์แก่ข้าพเจ้าทั้งหลาย

เพื่อให้ข้าพเจ้าทั้งหลายปกป้องชีวิตและความงดงาม

โปรดบันดาลให้ข้าพเจ้าทั้งหลายท่วมท้นด้วยสันติ

เพื่อให้ข้าพเจ้าทั้งหลายจะได้ดำเนินชีวิตเป็นพี่น้องชายหญิง

โดยไม่ก่อความเสียหายให้แก่ผู้ใด

ข้าแต่พระเจ้าแห่งผู้ยากจนทั้งหลาย

โปรดให้ข้าพเจ้าทั้งหลายได้ช่วยเหลือผู้ถูกทอดทิ้ง

และผู้ถูกลืมในโลกนี้

ซึ่งมีค่ามากมายในสายพระเนตรของพระองค์

โปรดทรงเยียวยารักษาชีวิตของข้าพเจ้าทั้งหลาย

เพื่อให้ข้าพเจ้าทั้งหลายเป็นผู้ปกป้องโลก

มิใช่เป็นผู้หาผลประโยชน์

เพื่อให้ข้าพเจ้าทั้งหลายเป็นผู้หว่านความงดงาม

มิใช่หว่านมลพิษหรือการทำลาย

โปรดทรงสัมผัสดวงใจของผู้ที่แสวงหาแต่ผลประโยชน์

โดยไม่คิดถึงโลกและคนยากจน

โปรดทรงสอนให้ข้าพเจ้าทั้งหลายค้นพบคุณค่าของทุกสิ่ง

ให้พิศเพ่งด้วยความอัศจรรย์ใจ

และตระหนักว่าข้าพเจ้าทั้งหลาย

เป็นหนึ่งเดียวอย่างลึกซึ้งกับสิ่งสร้างทั้งมวล

บนหนทางที่นำไปสู่แสงสว่างอันไม่สิ้นสุดของพระองค์

ขอขอบพระคุณพระองค์

เพราะพระองค์ทรงประทับอยู่กับข้าพเจ้าทั้งหลายทุกวัน

ข้าพเจ้าทั้งหลายวอนขอพระองค์

โปรดทรงค้ำจุนข้าพเจ้าทั้งหลาย

ในการต่อสู้เพื่อความยุติธรรม ความรัก และสันติ

ทั้งนี้ขอพึ่งพระบารมีพระเยซูคริสตเจ้า พระเจ้าของข้าพเจ้าทั้งหลาย อาเมน

**บทอ่าน** จากพระสมณสาส์น **เลาดาโต ซี** ของสมเด็จพระสันตะปาปาฟรังซิส ข้อ 89 - 92 หน้า 80 - 83

เพลง เพลงสดุดี ที่ 148 (หน้า 61)

(รับ) บรรดาผลงานของพระเจ้า อีกเหล่าเทวา ณ สวรรค์  
เชิญมาสรรเสริญพระทรงธรรม์ เหนือทุกสิ่งอันนิรันดร  
1) เชิญชาวสวรรค์ในชั้นฟ้า แหล่งสายธาราแห่งสวรรค์  
โยธาขององค์พระทรงธรรม์ เชิญมาพร้อมกันถวายพระพร  
โอ้สุริยันและจันทรา ดาวทั่วเวหาจรัสศรี  
สายฝนน้ำค้างชื่นชีวี ขอจงสดุดีถวายพระพร (รับ)  
2) เชิญมวลมนุษย์ทั่วแดนดิน ผู้คนสุดสิ้นโลกา  
หมู่นกผกผินในท้องนภา เชิญมาพร้อมกันถวายพระพร  
บรรดาสิ่งสร้างในธารา พืชพันธุ์ที่พระเสกสรร  
น้ำพุและสายธาราสัมพันธ์ ขอเชิญพร้อมกันถวายพระพร

เพลง อัลเลลูยา

**พระสงฆ์**  พระวรสาร มธ. 6:25-33

**ประธาน**  เทศน์...

**บทภาวนาของคริสตชนร่วมกับสิ่งสร้างทั้งหลาย (**จาก เลาดาโต ซี หน้า 93 -95)

1. **ข้าแต่พระเจ้า** ข้าพเจ้าทั้งหลายขอสรรเสริญพระองค์ ร่วมกับสิ่งสร้างทั้งมวล

ซึ่งออกจากพระหัตถ์อันทรงพลานุภาพของพระองค์ ทุกสิ่งทุกอย่างเป็นของพระองค์

เปี่ยมด้วยการประทับอยู่ และความอ่อนโยนของพระองค์ ขอสรรเสริญพระองค์ พระเจ้าข้า

2) **ข้าแต่พระบุตรของพระเจ้า** พระเยซูเจ้า ผู้ทรงสร้างสรรพสิ่ง

พระองค์ทรงถือกำเนิดในครรภ์ของพระมารดามารีย์ พระองค์ทรงเป็นส่วนหนึ่งของโลกใบนี้

และทรงทอดพระเนตรดูโลกนี้ ด้วยสายพระเนตรมนุษย์ วันนี้ พระองค์ทรงพระชนม์อยู่ในสิ่งสร้าง

ด้วยพระสิริรุ่งโรจน์แห่งการกลับคืนพระชนมชีพของพระองค์ ขอสรรเสริญพระองค์ พระเจ้าข้า

3) **ข้าแต่พระจิตเจ้า** โดยอาศัยแสงสว่างของพระองค์ พระองค์ทรงนำโลกนี้สู่ความรักของพระบิดา

และทรงร่วมในเสียงร้องค่ำครวญของสิ่งสร้าง พระองค์ทรงพระชนม์อยู่ในจิตใจข้าพเจ้าทั้งหลาย

ด้วยเพื่อกระตุ้นให้ข้าพเจ้าทั้งหลายกระทำความดี ขอสรรเสริญพระองค์ พระเจ้าข้า

4) **ข้าแต่พระเจ้า** ผู้ทรงเป็นพระเจ้าหนึ่งเดียว สามพระบุคคล ทรงเป็นชุมชนแห่งความรักอันไม่สิ้นสุด

โปรดทรงสอนให้ข้าพเจ้าทั้งหลายพิศเพ่งรำพึงพระองค์ ในความงดงามแห่งจักรวาล

ซึ่งทุกสิ่งอย่างพูดถึงพระองค์แก่ข้าพเจ้าทั้งหลาย โปรดกระตุ้นให้­เจ้าทั้งหลายสรรเสริญ และกตัญญู

รู้คุณสำหรับทุกสิ่งที่พระองค์สร้างขึ้น โปรดทรงประทานพระหรรษทาน ให้ข้าพเจ้าทั้งหลายรู้สึก

ใกล้ชิด เป็นหนึ่งเดียวกับทุกสิ่งที่มีชีวิต

5) **ข้าแต่พระเจ้าแห่งความรัก** โปรดทรงแสดงให้ข้าพเจ้าทั้งหลายเห็นว่า

บทบาทหน้าที่ของข้าพเจ้าทั้งหลายในโลกนี้ คือเป็นเครื่องมือแห่งความรักของพระองค์

เพื่อทุกสิ่งที่มีชีวิตบนโลกนี้ เพราะพระองค์ไม่ทรงลืมผู้ใด

โปรดทรงส่องสว่างบรรดาผู้มีอำนาจและเงินทอง เพื่อให้พวกเขาพ้นจากบาปแห่งความเมินเฉย

รู้จักรักความดีส่วนรวม สนับสนุนค้ำจุนผู้อ่อนแอ และดูแลรักษาโลกที่เราอาศัยอยู่นี้

บรรดาผู้ยากจน และผืนแผ่นดินร้องวิงวอนขอต่อพระองค์

6) **ข้าแต่องค์พระผู้เป็นเจ้า** โปรดทรงยืดข้าพเจ้าทั้งหลายไว้ด้วยพระพลานุภาพ

และแสงสว่างของพระองค์ เพื่อปกป้องรักษาทุกชีวิตเพื่อเตรียมอนาคตที่ดีกว่า

เพื่อให้พระอาณาจักรแห่งความยุติธรรม สันติ ความรัก และความงาม จงมาถึง

ขอสรรเสริญพระองค์ พระเจ้าข้า อาแมน.

**ประธาน ข้าแต่พระเจ้า** โปรดช่วยเหลือข้าพเจ้าทั้งหลาย

ให้ดูแลธรรมชาติที่ถูกลืม และถูกทอดทิ้ง ธรรมชาติที่มีคุณค่ามาก

ข้าแต่พระเจ้า องค์แห่งความรัก

โปรดให้ข้าพเจ้าทั้งหลายตระหนักว่า สถานที่ของเราในโลกใบนี้

เป็นช่องทางความรักของพระองค์

สำหรับสิ่งสร้างทั้งหลายของโลก

ข้าแต่พระเจ้าแห่งความเมตตา โปรดอภัยความผิดที่ข้าพเจ้าทำต่อธรรมชาติ

และประทานพระเมตตา แก่บ้านที่เราอาศัยอยู่ร่วมกันนี้ ด้วยเถิด

ข้าพเจ้าทั้งหลาย ขอสรรเสริญพระองค์ อาแมน

**เพลง** **เลาดาโต ซี** เราจงสรรเสริญพระเจ้าผู้ยิ่งใหญ่

(สร้อย) เลาดาโตซี โอมีโอ ซินญอเร เลาดาโตซี โอมีโอ ซินญอเร (ซ้ำ)

1. เราจง สรรเสริญ พระเจ้า ผู้ยิ่งใหญ่ เราจง สรรเสริญ พระเจ้า ผู้ทรงรักเรา

จงโมทนา พระคุณ พระเจ้าของเรา เราจง สรรเสริญ พระเจ้าตลอดนิรันดร์

1. สิ่งสร้าง ทั้งมวล พระเจ้า ผู้ทรงประทาน ดวงอาทิตย์ดวงดาว ดวงจันทร์ ส่องแสงประกาย

สายลม พัดพลิ้ว สายฝน มวลเมฆ เรียงราย ดินน้ำ ลมไฟ ทุกสิ่ง พระเจ้าประทาน

1. ร่วมดูแล รักษา สิ่งสร้าง ทั้งมวลกันเถิด เพื่อสิ่งสร้าง พระเจ้า ประทาน ดูสวยงาม

นั่นแหละคือ คุณค่า ความหมาย ชีวิตของเรา จงร่วมบรรเลง สรรเสริญ องค์พระเจ้า

1. บรรดา ผู้ที่ กำลัง ร่ำร้องไห้ บรรดา ผู้ที่ กำลัง ทุกข์เศร้าโศก

บรรดา ทารก กำลัง เปิดตาดูโลก อีกหลายชีวิต กำลัง จะสิ้นลมปราณ